stanford-oval/wikipedia huggingface dataset:
Black (videopeli)
Pelaaminen

Pelin tasojen pituus vaihtelee. Ensimmäinen taso on noin puolen tunnin mittainen, kun taas viimeiseen tasoon voi kulua jopa kolme tuntia. Koko läpipeluuseen menee yli 17 tuntia riippuen vaikeustasosta.
Kaikkiin tasoihin on piilotettu toissijaisia kohteita (engl. secondary objectives), jotka pitää kerätä tai tuhota. Löydettävissä on tuhottavia kassakaapeja sekä kerättäviä vihkosia ja karttoja, jotka auttavat pelaajaa seuraavassa tehtävässä.
Suuren osan irtaimistosta voi tuhota ampumalla tai räjäyttämällä. Pelissä on paljon tuliaseita: muun muassa rynnäkkökivääri AK-47, konepistooli P90 ja haulikko SPAS-12. Pelaaminen on hyvin suoraviivaista: esteet selvitetään ampumalla, oli kyseessä sitten ovi tai bunkkeri, kaikki vastaantulijat ovat vihollisia ja eteneminen tapahtuu putkimaisesti. Joskus mukana on tovereita, jotka silloin tällöin tappavat satunnaisia vihollisia, mutta yleensä pelissä liikutaan yksin.
Extrat

Jos pelin läpäisee vaikeustasolla ”easy”, ei extroja kerry yhtään. Pelin pelaaminen vaikeustasolla ”normal” tarkoittaa, että käyttöön saa vähemmän kannettavia parannustarvikkeita, mutta pelin läpäisemisestä saa käyttöönsä loputtomasti ammuksia. Tämä extra koskee vain normal-vaikeustasoa ja sitä ylempiä vaikeustasoja.
”Hard”-vaikeustaso tarkoittaa, ettei parannustarvikkeita ole lainkaan. ”Black ops” -vaikeustaso pidentää tasojen läpäisyä huomattavasti, koska pelaaja joutuu kirjaimellisesti tuhoamaan kaiken päästäkseen seuraavalle tasolle. Käyttöön saa myös M203-kranaatinheittimellä varustetun M16-rynnäkkökiväärin.
Juoni

Valtion viranhaltijan saapuu vankilan kuulusteluhuoneeseen. Hän ehdottaa, että vanki kertoisi kaiken ”seventh wavesta” ja saisi vapauden vankilasta. Vanki alkaa kertoa kaikista terroristiliikettä vastaan tehdyistä operaatiosta. Pelaaja pelaa vangin muistoissa eri tasoja läpi.
Pelin lopussa, kun kaikki terroristijohtajat on surmattu, viranhaltija kertoo viimeisen tason päävastuksen olevankin elossa. Tämä antaa tietä mahdolliselle jatko-osalle.
Aiheesta muualla

Black MobyGamesissa (englanniksi)
Pyöräretkeily

Pyöräretkeily tai retkipyöräily on vapaa-ajan matkustusmuoto, jossa matkustetaan käyttäen ainoastaan polkupyörää matkustusvälineenä . Pyöräretken pituus voi vaihdella kymmenistä kilometreistä tuhansiin kilometreihin. Se voi sijoittua yksittäisen maan rajojen sisälle tai ulottua useamman valtion alueelle.  Pyöräretkeilyä voi harrastaa yksin, ryhmässä ja lasten tai lemmikkien – useimmiten koiran – kanssa.
Varusteet

Pyöräretkeilyä voi harrastaa millä tahansa pyörällä ja varusteiden kantovälineillä, mutta siihen on kehitetty myös erityisiä varusteita. Yleisesti pyöräretkeilyn varusteiden tarkoitus on toimia pyörämatkailijan kulkuvälineenä, mahdollisten matkatavaroiden kantajana sekä turvallisuuden ja matkustusmukavuuden lisääjinä. Koska pyöräretkeilyä harrastetaan usein muuallakin kuin maanteillä, varusteissa on kiinnitetty erityistä huomiota kestävyyden ja kuormankantokykyyn.
Varusteet > Retkipyörä

Retkipyörä on pitkille matkoille ja retkille suunniteltu polkupyörätyyppi, johon on mahdollista lastata suuriakin tavarakuormia . Yhden henkilön retkipyörien lisäksi on olemassa myös kahden hengen tandemretkipyöriä.
Retkipyörän rungon geometria muistuttaa maantiepyörää, mutta ajoasento ja -vakaus ovat maantiepyörää ergonomisemmat . Runkomateriaalina käytetään useimmiten joko terästä, alumiinia tai titaania. Lisävarusteina retkipyörässä on useimmiten vähintään kaksi pullotelinettä tai paikat niille, tukevat etu- ja takatavaratelineet tai kiinnityspaikat niille, sekä jarrutusvoimaltaan vannejarruja tehokkaammat levyjarrut.
Varusteet > Polkupyörälaukut

Polkupyörälaukut ovat pyörän taka- ja etutavaratelineisiin kiinnitettäviä repun kokoisia laukkuja, joissa pyöräretkeilijä säilyttää ja kuljettaa varusteitaan. Polkupyörälaukkujen suurimpia etuja ovat kuorman siirtyminen pyöräilijältä polkupyörän kannettavaksi sekä pyörän hallintaa helpottava alempi painopiste. Polkupyörälaukut voidaan sulkemistavan mukaan jakaa rullattaviin ja korimallisiin laukkuihin.
Varusteet > Polkupyörän peräkärry

Polkupyörän peräkärry on yksi- tai kaksipyöräinen pyörään kiinnitettävä kärry, jolla kuljetetaan matkatavaroita, lapsia tai koiria. Retkipyöräilyssä peräkärry lisää huomattavasti suurinta mahdollista mukana kuljetettavaa kuormaa.
Pyöräretkeilyn muodot

Pyöräilyretket poikkeavat toisistaan keston, maastojen sekä omavaraisuuden osalta. Pyöräretkeilymuodoista löytyy useita, osittain päällekkäisiä luokitteluja.
Pyöräretkeilyn muodot > Esimerkkijaottelu

Päiväretkeily = Alle 24 tunnin mittainen pyöräretki, johon ei sisälly yöpymistä.
Yön yli kestävä pyöräretkeily = Pyöräretki, jossa ensimmäinen päivä pyöräillään, yövytään välillä, ja toisena päivänä palataan lähtöpisteeseen.
Kevyen kuorman pyöräretkeily = Pyöräretki, jossa kannetaan suhteellisen vähän varusteita, yleensä kaksi pyörälaukullista.
Täyden kuorman / omavarainen pyöräretkeily = Pyöräretki, jossa pyöräilijä kantaa mukanaan kaikki tarvitsemansa varusteet.
Tuettu pyöräretkeily = Pyöräilijä saa apua joltain taholta matkatavaroiden kantamisessa ja/tai reitin navigoinnissa.
Pyöräretkeily Suomessa

Suomessa on useita pituudeltaan vaihtelevia valtion tai kuntien ylläpitämiä pyöräilyreittejä . Tietoa eri maakuntien pyöräreiteistä on löydettävissä Pyöräliiton , Suomen Ladun , Pyöräillen Suomessa  tai GoFinland -sivustoilta .
Pyöräretkeily Suomessa > Suosittuja pyöräretkeilyreittejä

Läntinen Kuninkaantie: Helsinki - Billnäs - Tammisaari - Fiskars - Turku (227 kilometriä).
Pyöräilyretki Helsingistä Porvooseen (55 kilometriä)
Pyhäjärvireitti ja Näsijärvireitti
Saariston rengastie (200 kilometriä) ja Pikku Rengastie (120 kilometriä)
Ahvenanmaan saaristoreitit
Seitsemän sillan saaristo (69 kilometriä)
Sallan pyöräilyreitit
Suur-Saimaan kierros (360/520 kilometriä)
Aiheesta muualla

Kuvia tai muita tiedostoja aiheesta Pyöräretkeily Wikimedia Commonsissa
Retkipyörä
Tandemretkipyörä
Kaksipyöräinen polkupyörän peräkärry
Polkupyörän peräkärry lapsille tai lemmikeille
Yksipyöräinen polkupyörän peräkärry
Borgdalsbergin linnavuori

| Borgdalsbergin linnavuori> Näsborgen.Sijainti |
| --- | --- |
 Borgdalsbergin linnavuori
Koordinaatit:  60.3344°N, 20.0173°E
Valtio:  Suomi
Paikkakunta:  Saltvik
Historia
Tyyppi:  Linnavuori
Infobox OKVirheellinen NIMI-arvo: 
Borgdalsbergin linnavuori (ruots. Näsborgen) on Ahvenanmaalla Saltvikin Näsissä Toböle träskin rannassa sijaitseva linnavuori.
Linnavuori

Linnavuori sijaitsee kalliomäellä, jota kutsutaan nimellä Borgdalsberget. Kalliomäki työntyy hieman ulos Toböle träskin rannasta muodostaen jyrkkärantaisen niemen, joka kohoaa noin 40 metriä järven vedenpintaa ja noin 20 metriä ympäristöään korkeammalle. Mäen pohjois- ja itäpuolella järvi ja rinteet toimivat linnoittautuneiden eduksi. Lisäksi luoteis-, pohjois-, itä- ja kaakkoispuolilla mäen lakea kiertää jyrkänne. Matts Dreijerin piirroksen mukaan mäen lounaisrinne on ollut suojaton ja sinne on rakennettu suojavarustukset, joiden jäänteinä ovat vaikuttavat kivivallit. Kivivalleja on rakennettu paikoin 2–4 sisäkkäin varmistaen vankan puolustuksen. Myös mäen alarinteissä on viidessä kohtaa suojavarustuksien jäänteitä kaikissa eri ilmansuunnissa. Suurimmat kivivallit ovat nykyäänkin korkeudeltaan kaksimetrisiä. Linnan sisäänkäynti sijaitsee luonaiskulmassa, josta on löydetty kolme ulkolinnaa suojaamassa porttia. linnapiha on hehtaarin kokoinen.
Tutkimuksia

Linnavuori on mainittu jo 1600-luvulla ilmestyneessä ”Antikvitetsransakningar”.
Burberry

| Burberry |
| --- | --- |

Osake:  LSE: BRBY
ISIN:  GB0031743007
Perustettu:  1856
Perustaja:  Thomas Burberry
Toimiala:  Muotiteollisuus
Tuotteet:  Vaatteet, asusteet ja laukut
Liikevaihto:  $3.067 Mrd.€ (2021)
Kotisivu:  burberry.com
Infobox OKVirheellinen NIMI-arvo: 
Burberry on perinteinen englantilainen luksusmuotitalo, joka on perustettu Basingstokessa vuonna 1856. Burberry on tunnettu ruutukuviostaan. Syksyllä 2022 brändin pääsuunnittelijaksi valittiin englantilainen Daniel Lee, entinen Bottega Venetan taiteellinen johtaja.
Burberryn perustaja oli Thomas Burberry (1835–1926), joka patentoi vuonna 1880 vettähylkivän, kestävän ja hengittävän gabardiinikankaan. Burberry tunnetaan ruutukuvionsa lisäksi myös trenchcoatistaan. Takin malli ja gabardiinin ominaisuudet tekivät takista suositun Britannian armeijassa ensimmäisen maailmansodan aikana. Myöhempinä vuosina trenssistä on tullut klassikko.
Yhtiön nimi oli alun perin Burberry. Se muutettiin sittemmin muotoon ”Burberry’s”, koska asiakkaat kutsuivat sitä Burberry’s of Londoniksi. Nimi palautettiin takaisin Burberryksi vasta vuonna 1998 markkinointitarkoituksessa.
Burberryn valmistamia tai niiden kaltaisia gabardiinipäällystakkeja kutsuttiin Suomessa aiemmin nimellä berberi.
Burberryn trenchcoat.
Kritiikki

Vuonna 2014 Last Chance for Animals -eläinsuojelujärjestö väitti, että muun muassa Burberry osti kaniturkkeja espanjalaisilta turkistarhoilta, jolla eläimiä kohdeltiin julmasti. Burberry kielsi ostaneensa tarhalta turkiksia, ja sanoi tuomitsevansa eläinten julman ja laittoman kohtelun. Yhtiö vakuutti, että se ei käytä turkiksia, joiden valmistukseen liittyy tuomittavaa eläinten kohtelua.
Vuonna 2022 Burberry ilmoitti kieltävänsä eksoottisten nahkojen, kuten käärmeen- ja alligaattorinnahan käytön tuotannossaan.
Aiheesta muualla

Virallinen sivusto (englanniksi)
Burberry-yhtiön suomenkielinen historiikki Keikari.comissa
Broadcast

Broadcast voi tarkoittaa esimerkiksi seuraavia:
Broadcast, suomalainen pop-yhtye
Broadcast, yhtyeen albumi vuodelta 1981
Broadcast, brittiläinen elektronisen musiikin yhtye
broadcast eli yleislähetys, tietotekniikassa datavirta, jota lähetetään ennalta määräämättömälle vastaanottajamäärälle
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Broadcast”, voi hakea sivunnimihaulla, laajalla sivunnimihaulla tai tekstihaulla.
Buddhalainen kriisi

Buddhalainen kriisi oli toukokuusta marraskuuhun 1963 Etelä-Vietnamissa tapahtunut poliittisten ja uskonnollisten jännitteiden ajanjakso. Pääasiassa buddhalaisten munkkien johtama väkivallaton vastarinta joutui Etelä-Vietnamin hallituksen sorron alaiseksi.
Kriisi sai alkunsa yhdeksän aseettoman siviilin ampumiseen johtaneista tapahtumista Huến kaupungissa 8. toukokuuta 1963. Siviilit protestoivat buddhalaisen lipun käyttökieltoa. Kriisi päättyi Vietnamin tasavallan armeijan tekemään vallankaappaukseen ja presidentti Ngô Đình Diệmin salamurhaan 2. marraskuuta 1963.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Buddhist crisis, 1963
Axel Olai Heikel

A. O. Heikel 1900-luvun alussa.
Heikel, Nižni Novgorod, 1903.
Axel Olai Heikel (28. huhtikuuta 1851 Brändö – 6. syyskuuta 1924 Helsinki) oli suomalainen kansatieteilijä ja Seurasaaren ulkomuseon perustaja.
Heikelin vanhemmat olivat kirkkoherra Karl Heikel ja Emma Fredrika Wallin. Hän pääsi ylioppilaaksi 1869 ja valmistui filosofian kandidaatiksi 1880 sekä lisensiaatiksi ja tohtoriksi 1887. Heikel teki tutkimusmatkoja Venäjän suomensukuisten kansojen keskuuteen vuosina 1883–1886, 1890, 1897–1898, 1900–1904 ja 1910. Hän teki tutkimusmatkoja myös Siperiaan 1889–1891 ja 1893 sekä Mongoliaan 1889 ja 1890. Heikel toimi Muinaistieteen toimikunnan intendenttinä 1892–1917 sekä Helsingin yliopiston suomalaisen kansatieteen dosenttina 1889–1893. Vuonna 1917 Heikel perusti Seurasaaren ulkomuseon ja oli museon intendentti vuoteen 1924 saakka.
Heikel oli Suomen muinaismuistoyhdistyksen sihteeri 1888–1889, yhdistyksen hallituksen jäsen 1895–1914 ja puheenjohtaja 1918. Heikel sai professorin arvonimen 1924. Axel Olai Heikel on haudattu yhdessä puolisonsa kanssa Seurasaareen Karunan kirkon pihamaalle.
Axel O. Heikel, Mordvalaisten pukuja ja kuoseja Mordvalaisen historian museossa Saranskissa.
Teoksia

Die Gebäude der Tscheremissen, Mordvinen, Esten und Finnen. Suomalais-Ugrilaisen Seuran Aikakauskirja IV. Helsinki: Suomalaisen Kirjallisuuden Seura 1888.
Inseriptions de, l'Orkhon recuilliers par l'expédition finnoise (pääosa). Suomalais-Ugrilainen Seura, 1892
Antiquités de la Sibérie occidentale, 1894.
Mordvalaisten pukuja ja kuoseja, 1899.
Die Volkstrachten in den Ostseeprovinzen, 1909.
Die Stickmuster der Tscheremissen, 1915.
Brunnsparkens historia, 1834–1886.
Kirjallisuutta

Niiranen, Timo: Axel Olai Heikel: Suomalais-ugrilaisen kansatieteen ja arkeologian tutkija.  (Snellman-instituutin julkaisuja, 4)  Kuopio:  Kustannuskiila, 1987.  ISSN 0781-1861.  ISBN 951-657-193-X.
Aiheesta muualla

Lisää luettavaa aiheesta Axel Olai Heikel on Wikiaineistossa
Lisää luettavaa aiheesta Axel Olai Heikel on Wikiaineistossa (saksaksi)
Lehtonen, Juhani U. E.: / Heikel, Axel Olai (1851–1924). Kansallisbiografia-verkkojulkaisu (maksullinen).  24.2.2000. Helsinki:  Suomalaisen Kirjallisuuden Seura.
Axel Olai Heikel. 375 humanistia 14.3.2015. Helsingin yliopisto.
CDC

CDC on lyhenne:
Control Data Corporation, yhdysvaltalainen tietokonevalmistaja
Centers for Disease Control and Prevention, yhdysvaltalainen kansanterveysorganisaatio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CDC”, voi hakea sivunnimihaulla, laajalla sivunnimihaulla tai tekstihaulla.
CDG

Kirjainyhdistelmä CDG tai CD+G on lyhenne englanninkielisistä sanoista Compact Disc + Graphics. Kyseessä on tavallinen CD-levy, jossa on hyödynnetty se tila, joka CD:n ääni-informaation tallennuksen jälkeen jää yli tasaisesti jakautuen koko levyn tallennusalueelle. Tämä "ylijäämätila" on juuri ja juuri niin iso, että levylle voidaan koodata kappaleiden sanat käytettäväksi esimerkiksi karaokessa.
Vaikka käytettävissä olevan tilan pienuudesta johtuen grafiikka on usein hieman kömpelön näköistä, on se hyvin luettavissa, ja myös kirjainten väri yleensä vaihtuu kappaleen edetessä laulun helpottamiseksi. Sanat saadaan näkyviin vain erityisesti CDG-formaattia varten suunnitellulla koodinpurkulaitteella soittimen optisen ulostulon kautta. Joissakin kuvaa toistavissa soittimissa tämä purkutoiminto on sisäänrakennettuna.
CDG-formaatin levyt soivat kuitenkin kaikissa CD-soittimissa kuten tavalliset CD:t, joten vaikka sanojen purkuun tarvittavaa tekniikkaa ei olisi käytössä, niiden mukana voi yleensä aina laulaa.
Bodenseekreis

Bodenseekreis on piirikunta Saksassa Baden-Württembergin osavaltiossa Tübingenin hallintopiirissä. Sen pinta-ala on 667,42 neliökilometriä, ja siihen kuuluu 23 kuntaa. Kesäkuun 2022 lopussa piirikunnassa oli 222 067 asukasta. Piirikunnan keskus on Friedrichshafen, joka on myös piirikunnan suurin kaupunki.
Kunnat ja kaupungit

Bodenseekreisiin kuuluu 23 kuntaa, joista 5 on kaupunkeja. Suluissa kuntien asukasluvut 30. kesäkuuta 2022.
| --- | --- |
 Kaupungit Friedrichshafen (62 446)  Markdorf (14 378)  Meersburg (6 161)  Tettnang (20 077)  Überlingen (23 014):  Kunnat Bermatingen (4 138)  Daisendorf (1 572)  Deggenhausertal (4 443)  Eriskirch (4 983)  Frickingen (3 133)  Hagnau am Bodensee (1 526)  Heiligenberg (3 194)  Immenstaad am Bodensee (6 557)  Kressbronn am Bodensee (8 776)  Langenargen (7 754)  Meckenbeuren (13 761)  Neukirch (2 742)  Oberteuringen (5 038)  Owingen (4 567)  Salem (12 141)  Sipplingen (2 088)  Stetten (1 040)  Uhldingen-Mühlhofen (8 538)
Aiheesta muualla

Kuvia tai muita tiedostoja aiheesta Bodenseekreis Wikimedia Commonsissa
Piirikunnan verkkosivut (saksaksi)
Alb-Donau-Kreis
Baden-Baden
Biberach
Bodenseekreis
Breisgau-Hochschwarzwald
Böblingenin piirikunta
Calw
Emmendingen
Enzkreis
Esslingen
Freiburg
Freudenstadt
Göppingen
Heidelberg
Heidenheim
Heilbronnin piirikunta
Heilbronnin kaupunki
Hohenlohekreis
Karlsruhen piirikunta
Karlsruhen kaupunki
Konstanz
Lörrach
Ludwigsburg
Main-Tauber-Kreis
Mannheim
Neckar-Odenwald-Kreis
Ortenaukreis
Ostalbkreis
Pforzheim
Rastatt
Ravensburg
Rems-Murr-Kreis
Reutlingen
Rhein-Neckar-Kreis
Rottweil
Schwarzwald-Baar-Kreis
Schwäbisch Hall
Sigmaringen
Stuttgart
Tübingen
Tuttlingen
Ulm
Waldshut
Zollernalbkreis
Bodenseekreis ja sen kunnat.
CD-soitin

Philips CD-100 vuodelta 1982 oli yksi ensimmäisistä CD-soittimista
Kannettava CD-soitin
CD-soitin on laite, jolla toistetaan CD-levyjä. Soittimia on kannettavasta soittimesta aina suuriin stereolaitteisiin, jotka sisältävät muitakin toimintoja. Yleinen yhdistelmä on laite, josta löytyvät CD-soittimen lisäksi radioviritin, kasettisoitin ja vahvistin. Useimmilla nykyaikaisilla CD-soittimilla on mahdollista soittaa myös tietokoneella pakattuja musiikkitiedostoja, kuten esimerkiksi MP3- ja WMA-tiedostoja. Joissakin soitinmalleissa on myös USB-tuki. Ensimmäinen kannettava CD-soitin keksittiin vuonna 1984. Ensimmäinen malli oli Sonyn Discman D-50.
Soittimen toiminta perustuu lasersäteeseen, joka lukee levyllä olevan digitaalisen tiedon. Digitaalinen signaali muutetaan DA-muuntimessa analogiseksi ja vahvistetaan kuulokkeita tai kaiuttimia varten, jotka toistavat äänen.
Suomessa CD-soittimet yleistyivät 1990-luvulla.
Borgen kirkko (Vestvågøy)

| Borgen kirkko Borge kirke |
| --- | --- |

Sijainti:  Vestvågøy, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1986
Suunnittelija:  Knut Gjernes
Materiaali:  betoni
Istumapaikkoja:  600
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Borgen kirkko (norj. Borge kirke) on Vestvågøyn kunnassa Nordlandin läänissä Norjassa sijaitseva betonikirkko vuodelta 1986.
Kuvia

Alttari
Kirkkosali
Urut
Aiheesta muualla

Kuvia tai muita tiedostoja aiheesta Borgen kirkko (Vestvågøy) Wikimedia Commonsissa
Borgen (Ullensaker)

| Borgen |
| --- | --- |

 Borgen
 Koordinaatit: 60°05′38″N, 11°12′47″E 
Valtio:  Norja
Lääni:  Akershus
Kunta:  Ullensaker
Pinta-ala:  
 – Maa:  0,6 km²
Väkiluku (2023):  1 514
 – Väestötiheys:  2 523,3 as./km²
Infobox OKVirheellinen NIMI-arvo: 
Borgen on taajama Ullensakerin kunnassa Akershusin läänissä Norjassa. Taajaman pinta-ala on 0,6 neliökilometriä ja asukasluku 1 514 vuonna 2023.
Kuvia

Borgenin koulu
Aiheesta muualla

Kuvia tai muita tiedostoja aiheesta Borgen (Ullensaker) Wikimedia Commonsissa
Brittiläinen Honduras

Brittiläinen Honduras (engl. British Honduras) oli Keski-Amerikassa sijaitsevan alueen nimi sen jälkeen, kun siitä tuli Britannian kruununsiirtomaa vuonna 1862. Vuodesta 1964 se oli itsehallinnollinen siirtomaa. Kesäkuussa 1973 siirtomaan nimi muuttui Belizeksi ja se itsenäistyi kokonaan syyskuussa 1981. Brittiläinen Honduras oli Britannian viimeinen alusmaa Amerikassa.
Aiheesta muualla

Kuvia tai muita tiedostoja aiheesta Brittiläinen Honduras Wikimedia Commonsissa
Bolero (täsmennyssivu)

Bolero voi tarkoittaa seuraavia:
bolero, espanjalainen tanssi ja siihen perustuva musiikin tyylilaji
bolero, edestä avoin lyhyt jakku
Boléro, Maurice Ravelin säveltämä orkesteriteos
Bolero, Frédéric Chopinin säveltämä pianokappale
Bolero, kylä Malawissa
Bolero, elokuva vuodelta 1934
Bolero, elokuva vuodelta 1984
Bolero, elokuva vuodelta 2004
Operaatio Bolero, liittoutuneiden sotilasoperaatio toisessa maailmansodassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bolero”, voi hakea sivunnimihaulla, laajalla sivunnimihaulla tai tekstihaulla.
Calvin N’Sombo

| Henkilötiedot |
| --- | --- | --- | --- |
Syntymäaika: 24. kesäkuuta 1997 (ikä 27)
Syntymäpaikka: Helsinki, Suomi
Pelipaikka: keskikenttäpelaaja
Seura
Seura: PEPO
Pelinumero: 18
Junioriseurat
: HJK
Seurat
| Vuodet | Seura | O | (M) |
| 2015 | Klubi 04 | 23 | (2) |
| 2016 | → PK-35 Vantaa (laina) | 2 | (0) |
| Yhteensä | Yhteensä | 27 | (2) |
Maajoukkue
|  | Suomi U17 | 12 | (0) |
|  | Suomi U18 | 6 | (0) |
| 2015 | Suomi U19 | 1 | (0) |
 Seurajoukkueuran tilastot kattavat vain kansalliset sarjat, päivitetty 26. lokakuuta 2016.  Maajoukkueuran tilastot päivitetty 26. lokakuuta 2016.
Calvin N’Sombo (s. 24. kesäkuuta 1997 Helsinki) on suomalainen jalkapalloilija. Pelipaikaltaan hän on keskikenttäpelaaja.
N’Sombo edusti junioreissa HJK:ta. Kaudella 2015 hän pelasi 23 Kakkosen ottelua HJK:n reservijoukkue Klubi 04:ssä. Kaudeksi 2016 N’Sombo siirtyi niin ikään Kakkosessa pelaavaan Honkaan, jossa hän pelasi kauden aikana kaksi sarjaottelua. Syyskuussa 2016 Honka lainasi N’Sombon loppukaudeksi Veikkausliigassa pelaavaan PK-35 Vantaaseen, jota hän edusti kahdessa liigaottelussa. Ensimmäisen pääsarjatason ottelunsa N’Sombo pelasi 12. syyskuuta, kun joukkue hävisi kotonaan Ilvekselle 1–3.
N’Sombo on edustanut Suomen alle 17-, alle 18- ja alle 19-vuotiaiden maajoukkueita.
Calvin Peete

| Calvin Peete |
| --- | --- |

Henkilötiedot
Koko nimi:  Calvin Peete
Syntynyt: 18. heinäkuuta 1943 Detroit, Michigan, Yhdysvallat
Kuollut: 29. huhtikuuta 2015 (ikä 71) Atlanta, Georgia
Kansalaisuus:   Yhdysvallat
Puoliso:  Christine (-1987) Pepper Peete (-2015)
Lapset:  Charlotte, Calvin, Rickie, Dennis ja Kalvanetta (1. avioliitto) Aisha ja Aleya (2. avioliitto)
Golfaaja
Pelaajaura
Tuli ammattilaiseksi:  1996
Tämänhetkiset kiertueet:  PGA Tour (1976-1995) Champions Tour (1993-2001)
Ammattilaisvoitot:  14
Voittojen lukumäärät kiertueittain
PGA Tour:  12
Japan Golf Tour:  2
Parhaat sijoitukset major-turnauksissa
The Masters Tournament:  11:s: 1986
U.S. Open:  Neljäs: 1983
The Open Championship:  ei pelannut
PGA Championship:  Kolmas: 1982
Aiheesta muualla
PGA
Official World Golf Ranking
Calvin Peete (18. heinäkuuta 1943 Detroit, Michigan – 29. huhtikuuta 2015 Atlanta, Georgia) oli yhdysvaltalainen ammattilaisgolfaaja. Peete kilpaili PGA Tourilla vuosina 1976-1995 saavuttaen 12 voittoa. Hän oli ammattigolfin menestynein tummaihoinen pelaaja ennen Tiger Woodsia ja häntä pidettiin myös golfin mustana pioneerinä.
Peete aloitti golfaamisen vasta 23-vuotiaana. Hän saavutti 12 PGA Tour-voittoa vuosina 1976-1995. Yhteensä hän saavutti urallaan 14 turnausvoittoa. Major-turnauksissa Peete oli parhaimmillaan kolmas PGA Championshipissä vuonna 1982 ja neljäs Yhdysvaltain avoimissa vuonna 1983. The Masters Tournamentissa hän sijoittui parhaimmillaan sijalle 11.
Peete muistetaan itse opiskelemastaan omintakeisesta, mutta tarkasta lyöntityylistään, joka johtui siitä, että hänen vasen kätensä oli luutunut väärään asentoon tapaturman jälkeen, johon Peete joutui 12-vuotiaana. Hänen vasen kätensä ei suoristunut ollenkaan. Peete kuoli huhtikuussa 2015 taisteltuaan pitkään keuhkosyöpää vastaan.
Carl Gustav Mosander

Carl Gustav Mosander
Carl Gustav Mosander (10. syyskuuta 1797 – 15. lokakuuta 1858) oli ruotsalainen kemisti, joka tunnetaan alkuaineiden lantaani, erbium ja terbium löytäjänä.
Mosander syntyi Kalmarissa, mutta muutti myöhemmin Tukholmaan. Hänestä tuli Ruotsin kuninkaallisen tiedeakatemian jäsen vuonna 1833.
Mosander löysi lantaanin 1839, kun hän lämmitti ceriumnitraattia sisältävää näytettä ja käsitteli syntynyttä suolaa typpihapolla.
Turun yliopiston kemian professori Johan Gadolin löysi yttriumin vuonna 1794. Tämä merkitsi myös alkusysäystä muiden harvinaisten maametallien etsimiselle, sillä vuonna 1843 Mosander huomasi, ettei Gadolinin löytö ollut puhdas aine vaan seos: näin Mosander löysi terbiumin ja erbiumin. Myöhemmin kylläkin todettiin, että Mosanderinkaan löytämät aineet eivät olleet puhtaita, vaan niistä löytyi yhteensä seitsemää eri alkuainetta: terbiumin ja erbiumin lisäksi ytterbiumia, skandiumia, tuliumia, holmiumia ja gadoliniumia.
Käännös suomeksi